उदयपुर। लेकसिटी के हॉट स्पॉट फतहसागर की पाल शनिवार की शाम और भी खूबसूरत दिखने लगी, जब विभूति पार्क रोशन हुआ। निर्माण पूरा होने के बाद विभूति पार्क में यह रोशनी पहली बार की गई थी। खुशनुमा मौसम में एक ओर पाल पर ठंडी बयारें थीं तो दूसरी ओर हरियाली से भरा यह पार्क कई रंगों की रोशनी से जगमग था।
फव्वारों की रंगत भी देखने लायक थी। ज्ञात रहे, लेक फ्रंट डवलपमेंट प्रोजेक्ट के तहत यूआईटी पाल और पार्क को विकसित करने के लिए करोड़ों रुपए इस काम पर खर्च कर चुकी है।
आने वाले दिनों में शहर में मुख्यमंत्री अशोक गहलोत का आना प्रस्तावित है। ऐसे में यूआईटी इस तैयारी में है कि मुख्यमंत्री के हाथों इस विभूति पार्क का विधिवत लोकार्पण करवाया जाए। ऋषभ जैन
hin_Deva hin_Deva hin_Deva